కొన్ని రోజుల క్రితం జరిగిన ‘బాహుబలి-2’ ప్రీ రిలీజ్ ఈవెంట్కు ముందు సంగీత దర్శకుడు కీరవాణి చేసిన కొన్ని వివాదాస్పద ట్వీట్లు సంచలనం సృష్టించిన సంగతి తెలిసిందే. తెలుగులో చాలామంది దర్శకులకు బుర్రలేదని, వేటూరి, సిరివెన్నెల వంటి రచయితల తర్వాత తెలుగు పాట అంపశయ్య మీద ఉందని కీరవాణి వ్యాఖ్యానించాడు. దీని మీద విమర్శలు చెలరేగాయి. గీత రచయితలు బహిరంగంగానే విమర్శలు గుప్పించారు. ‘కీరవాణి చాలా మంచి మనిషి. కొత్తవారిని ప్రోత్సహిస్తారు. విశ్వనాథ్, దాసరి, రాఘవేంద్రరావు వంటి ప్రముఖ దర్శకుల వద్ద పనిచేశారు. అలాంటిది ఇప్పుడు దర్శకులపైనా, గీత రచయితలపైనా అలాంటి వ్యాఖ్యలు చేయకుండా ఉండాల్సింద’ని దర్శక నిర్మాత తమ్మారెడ్డి భరద్వాజ స్పందించాడు. దీంతో కీరవాణి వరుస ట్వీట్లతో వ్యంగ్యంగా కౌంటర్లేశాడు. ‘మేము ఎప్పుడూ తప్పులు చేస్తుంటాం. మీలాంటి పెద్ద మనుషులు వాటిని సరిదిద్దాలి. మీ సలహా మేరకు కొన్ని ట్వీట్లను తొలగిస్తున్నా. తమ్మారెడ్డిగారికి ధన్యవాదాలు’ అని ట్వీట్ చేసిన కీరవాణి.. ఆ తర్వాత వరుస ట్వీట్లతో హోరెత్తించాడు. ‘నాకు ఇప్పుడే జ్ఞానోదయమైంది. దర్శకులంతా మేధావులు, తెలివైనవారు. నేను మాత్రమే బుర్రలేని వాణ్ని. ఇప్పుడే ఎవరో ఇచ్చిన డిక్షనరీ చూసుకున్నా. అందులో అహంకారం అన్న పదానికి అర్థం చూసుకుంటే నా పేరే కనిపించింద’ని ట్వీట్ చేశాడు కీరవాణి.
konni rojula kritam jarigina ‘bahubali-2’ pree rillees eeventku mundu sangeeta darsakudu keeravaani chesina konni vivaadaaspada tweetlu sanchalanam srushtinchina sangati telisinde. telugulo chaalaamandi darsakulaku burraledani, veturi, sirivennela vanti rachayitala tarvaata telugu paata ampasayya meeda undani keeravaani vyaakhyaaninchaadu. deeni meeda vimarsalu chelaregaayi. geetha rachayitalu bahirangamgaane vimarsalu guppinchaaru. ‘keeravaani chala manchi manishi. kottavaarini prothsahistaaru. vishwanath, dasari, raghavendrarao vanti pramukha darsakula vadda panichesaaru. alantidi ippudu darsakulapainaa, geetha rachayitalapainaa alanti vyaakhyalu cheyakunda undaalsinda’ni darsaka nirmaata tammareddy bharadwaja spandinchaadu. deentho keeravaani varusa tweetlatho vyangyamgaa kountarlesadu. ‘memu eppuduu tappulu chestuntam. meelanti pedda manushulu vaatini sarididdaali. mee salaha meraku konni tweetlanu tolagistunna. tammaareddigaariki dhanyavaadaalu’ ani tweet chesina keeravaani.. aa tarvaata varusa tweetlatho horettinchaadu. ‘naaku ippude ghnaanodayamaindi. darsakulanta medhaavulu, telivainavaaru. nenu matrame burraleni vaanni. ippude evaro ichina dictionery chusukunna. andulo ahankaram anna padaaniki artham chusukunte naa pere kanipinchinda’ni tweet cheshaadu keeravaani.